Dejan Ajdačić

Dejan Ajdačić (rođen 22. januara 1959. u Beogradu) je srpski filolog, folklorista, etnolingvista, teoretičar književnosti, prevodilac i urednik.

Diplomirao je na Filološkom fakultetu Univerziteta u Beogradu (Grupa za jugoslovenske i opštu književnost) radom Boje u narodnoj poeziji. Magistarsku tezu Poimanje ljubavi i lepote u pesništvu dubrovačke renesanse odbranio je 1986. godine, a doktorsku disertaciju Svet demona u književnosti srpskog romantizma 2000.

Radio je u Univerzitetskoj biblioteci u Beogradu, a sada predaje srpsku književnost i jezik na Institutu filologije kijevskog Nacionalnog univerziteta "Taras Ševčenko". Kao gost držao je predavanja u Velikom Trnovu, Peskari, Lođu, Varšavi, Gdanjsku, Lublinu.

Objavio je stotinak radova o folkloru balkanskih Slovena, srpskoj i slovenskim književnostima (na srpskom, engleskom, italijanskom, bugarskom, poljskom, ukrajinskom i ruskom jeziku).

Objavljivao je prevode sa ruskog, ukrajinskog, bugarskog i italijanskog jezika.

Osnivač je i glavni urednik časopisa Kodovi slovenskih kultura od 1996, koji objavljuje priloge iz folkloristike i etnolingvistike, i ukrajinsko-srpskog zbornika Ukras od 2006. Bio je urednik lista Književna reč (1995).

Upravnik je kulturne mreže Projekta Rastko, osnivač sajta Slovenska kapija.

Član je Komisije za etnolingvistiku pri Međunarodnom komitetu slavista.

 Autorske knjige 
 Izabrana dela, koautorski sa Ivanom Srdanovićem, Beograd, 1988. 
 Novak Kilibarda - naučnik, književnik, Bar, 2000, 437 str. 
 Prilozi proučavanju folklora balkanskih Slovena, Beograd, 2004, 311 str. 
 Короткий українсько-сербський словник сполучуваності слів. Навчальний словник, Kijev, 2005, 126 str. [koautor: Julija Bilonog] 
 Slavistička istraživanja, Beograd, 2007, 298 str.
 Futuroslavija. Studije o slovenskoj naučnoj fantastici, Beograd, 2008, 104 str.

 Priređeni zbornici 
 The Magical and Aesthetic in the Folklore of Balkan Slavs (1994) 
 Fotografije Vojislava M. Jovanovića (1997, sa Milankom Todić) 
 Kilibarda, Novak. Epska mjera istorije (1998)
 Kilibarda, Novak. Usmena književnost pred čitaocem (1998) 
 Kilibarda, Novak. Usmena književnost u službi pisane (1998) 
 Antiutopije u slovenskim književnostima (1999) 
 Erotsko u folkloru Slovena (2000)
 Čudo u slovenskim kulturama (2000) 
 Jovanović, Vojislav M. Zbornik radova o narodnoj književnosti (2001, sa Ilijom Nikolićem) 
 Rjabčuk, Mikola. Od Malorusije do Ukrajine (2003) 
 Новітня сербська драматургія (2006) 
 Apokryfy i legendy starotestamentowe Słowian południowych (2006, sa Georgijem Minčevim i Malgožatom Skovronek)
 Slovenska naučna fantastika (2007, sa Bojanom Jovićem).

 Reference 

 Vanjski linkovi 
 Bibliografija  (Slovenska kapija)
 Elektronska kolekcija tekstova  (Slovenska kapija)
 Srpski portal mreže "Projekat Rastko"

Kategorija:Rođeni 1959.
Kategorija:Biografije, Beograd
Kategorija:Srbijanski pisci
Kategorija:Srbijanski historičari književnosti
Kategorija:Srbijanski filolozi